储嗣未定，人情危疑。公慨然曰：青宫为天下根本，岂可任其摇动。今日之事，孰大于此。纠垣台诸人，合疏立谏，帝震怒，祸几不测，大臣力救，得削借，夺嫡之谋亦寝。公家居，辟黄门书院，延文士读书课业其中，贫乏者供膏火，助餐斧，歴二十五年如一日。训诸子皆有文名，长子黄养正，己未登甲科，父子仕显，而不以富贯骄人。泰昌立，进用谏立东宫诸臣，起光禄寺少卿，历应天府府丞、太仆寺正卿、户部侍郎、巡抚督饷天津。熹宗即位，晋户部尚书、太子太傅，荫一子为锦衣。公授职力辞，膺寿八十八终。次子黄养元，字玉又。孙黄天柱，字大千，号崑峒，候选州